Heildarafli íslenskra skipa í nýliðnum febrúarmánuði , metinn á föstu verði , var 13,7% minni en í febrúar 2012 . Það sem af er árinu hefur aflinn dregist saman um 11,4% miðað við sama tímabil 2012 , sé hann metinn á föstu verði . Aflinn nam alls 234.674 tonni í febrúar síðastliðnum samanborið við 312.230 tonn í febrúar á síðasta ári . Þetta kemur fram í frétt frá Hagstofu Íslands . Samdráttinn má helst rekja til rúmlega 186.800 tonna loðnuafla í febrúar síðastliðnum samanborið við 269.800 tonn í febrúar á síðasta ári . Botnfiskafli jókst hins vegar um rúm 5.100 tonn milli ára og nam rúmum 44.700 tonnum . Þar af var þorskaflinn rúm 25.300 tonn , sem er aukning um rúm 3.300 tonn frá fyrra ári . Ýsuaflinn nam rúmum 5.600 tonnum sem er um 300 tonnum minni afli en í febrúar 2012 . Karfaaflinn dróst saman um 73 tonn samanborið við febrúar 2012 og nam tæpum 5.600 tonnum . Um 3.800 tonn veiddust af ufsa sem er um 1.100 tonna aukning frá febrúar 2012 .